cyanic-selkie/wikianc huggingface dataset:
ฟาลา เฉิน
วัยเด็กและการศึกษา
ในช่วงที่เธอกำลังศึกษาปริญญาตรีที่มหาวิทยาลัยเอมอรี เธอได้ตำแหน่งมิสเอเชียนอเมริกา ปี 2002 และเข้าประกวดมิสไชนิสอินเตอร์เนชั่นแนล ประจำปี 2005 ที่ฮ่องกงโดยได้ตำแหน่งรองชนะเลิศอันดับ 1 (เจ้าของตำแหน่งชนะเลิศในปีดังกล่าวคือ ลีแอนน์ หลี่) ทำให้เธอได้รับความสนใจจากวงการบันเทิงของฮ่องกง ก่อนจะได้เป็นนักแสดงหน้าใหม่ในสังกัดทีวีบีด้วยสัญญา 8 ปี
2005–06: เริ่มเข้าสู่วงการบันเทิงทางโทรทัศน์
หลังจาก ฟาลา เฉิน เซ็นสัญญากับช่องทีวีบี เธอก็เริ่มปรากฏตัวเป็นแขกรับเชิญตามรายการต่างๆ และมีผลงานทางโทรทัศน์เรื่องแรกในฐานะตัวประกอบที่แสดงเพียง 1 ตอนในละครชุดเรื่อง หน่วยเฉพาะกิจพลิกคดีเด็ด (ค.ศ. 2006)
2007–09
ในปี 2007 เธอได้รับบทนักแสดงอย่างเต็มตัวให้กับช่องทีวีบีถึง 3 เรื่อง ได้แก่ ศึกชิงมรดก ราชาเป๋าฮื้อ, แม่บ้านประจัญบาน และ สเต็ปส์ ลีลากามเทพ ที่ทำให้เธอได้รับรางวัลทีวีบี สาขานักแสดงสมทบหญิงยอดเยี่ยมเป็นครั้งแรกจากบท "คาร์เมน เฉิง"
ต่อมาในปี 2008 เธอประสบความสำเร็จในวงการละครโทรทัศน์ของฮ่องกง โดยเธอแสดงในละครเรื่อง เส้นทางแห่งชีวิต, หักเหลี่ยมเกมส์จารชน และได้รับคำชื่นชมอย่างกว้างขวางจากการแสดงบทบาทเป็นหญิงใบ้ที่ต้องใช้ภาษามือตลอดทั้งเรื่องใน มรสุมชีวิตลิขิตพระจันทร์
หลังจากมีชื่อเสียงทางโทรทัศน์ ฟาลา เฉิน ได้รับโอกาสในการแสดงภาพยนตร์เป็นครั้งแรกในเรื่อง เกมส์เดือด คนเฉือนคม (ค.ศ. 2009) ที่ผลิตโดยชอว์บราเดอร์สสตูดิโอ และยังมีผลงานการแสดงละครชุดแนวตลกเบาสมองควบคู่กันไปด้วยในเรื่อง วุ่นนัก หัวใจปรุงรส
2010–13:การเป็นนักแสดงนำและผลงานเพลง
ในปี 2010 เธอเปลี่ยนบทบาทจากการแสดงละครโทรทัศน์ร่วมสมัยมาแสดงละครโทรทัศน์แนวกำลังภายในและแนวย้อนยุคได้แก่ ยอดบัณฑิต ถังไป่หู่, เปิดตำนานโปเยโปโลเย, ป่วนรัก วังบุปผา โดยเธอมาได้รับรางวัลทีวีบี สาขานักแสดงสมทบหญิงยอดเยี่ยมเป็นสมัยที่ 2 จากละครย้อนยุคในสมัยสงครามจีน–ญี่ปุ่นครั้งที่สองเรื่อง ยอดหญิงจอมทรนง และได้แสดงภาพยนตร์เรื่องที่สองของตัวเองในภาพยนตร์แนวระทึกขวัญของฮ่องกงเรื่อง แบล็คเรนซั่ม เดือดเจาะทะลุกะโหลก
ชิเงโตมิ ฮาซามะ
ชิเงโตมิ ฮาซามะ (間 重富, はざま しげとみ, 7 เมษายน 1756 - 21 เมษายน 1816) เป็นนักดาราศาสตร์ในสมัยเอโดะ ทำงานอยู่กับเท็มมงกาตะ มีผลงานในการแก้ไขปฏิทินร่วมกันกับโยชิโตกิ ทากาฮาชิ สร้างปฏิทินคันเซขึ้นมา
ฟาลา เฉิน
2010–13:การเป็นนักแสดงนำและผลงานเพลง
หลังจากแสดงในละครย้อนยุคเรื่อง ยอดปรมาจารย์หวงเฟยหง ร่วมกับนักแสดงอาวุโสอย่างเดวิด เจียง ฟาลา เฉิน ก็ได้รับบทบาทนักแสดงนำเป็นครั้งแรกใน ทีมล่ามาเฟีย, ศึกนางพญาวุ่นรักอลเวง, เหินฟ้าหารัก ภาค 2 และ มีผลงานการแสดงละครเรื่องสุดท้ายกับทีวีบีในเรื่อง ทนายตัดทนาย ก่อนที่สัญญาของเธอจะหมดลง
นอกจากผลงานการแสดงแล้ว ฟาลา เฉิน ยังมีผลงานการร้องเพลงประกอบละครให้กับช่องทีวีบี และได้ออกผลงานสตูดิโออัลบั้มภาษากวางตุ้งของตัวเองออกมา 1 ชุด ในปี 2012 ชื่อว่า Beautiful Life
2017–ปัจจุบัน:ฮอลลีวูด
ฟาลา เฉิน ได้ร่วมงานในภาพยนตร์ฮอลลีวูดเป็นครั้งแรกกับค่ายยูนิเวอร์แซลสตูดิโอส์ ในภาพยนตร์แอนิเมชันเรื่อง มิสเตอร์แสบร้ายเกินพิกัด 3 (2017) โดยเธอทำหน้าที่พากย์เสียงตัวละคร "ลูซี ไวลด์" ในภาษากวางตุ้ง จากนั้นเธอได้แสดงบท "โจลีน แม็คคอล" ในละครชุดของช่องเอชบีโอที่นำแสดงโดยนิโคล คิดแมนและฮิวจ์ แกรนท์ เรื่อง ดิ อันดูอิง (2020)
ปี 2021 เธอได้แสดงในภาพยนตร์ฮอลลีวูดเป็นเรื่องแรกให้กับค่ายมาร์เวลสตูดิโอส์ใน ชาง-ชี กับตำนานลับเท็นริงส์ ซึ่งเป็นภาพยนตร์ลำดับที่ 25 ในจักรวาลภาพยนตร์มาร์เวล
ชีวิตส่วนตัว
ฟาลา เฉิน เคยสมรสกับ เซฺว ซื่อเหิง หรือ แดเนียล ซิต ในปี ค.ศ. 2008 ก่อนจะหย่าขาดจากกันในปี ค.ศ. 2013 ต่อมาเธอได้สมรสเป็นครั้งที่ 2 กับ แอมานุแอล สตราชนอฟ เจ้าของธุรกิจชาวฝรั่งเศส ในปี ค.ศ. 2019 โดยเธอและสามีชาวฝรั่งเศสได้ให้กำเนิดบุตรสาวคนแรกในเดือนกุมภาพันธ์ ค.ศ. 2021
วัดนาโคก
วัดนาโคก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านนาโคก ตำบลนาโคก อำเภอเมืองสมุทรสาคร จังหวัดสมุทรสาคร
อาคารเสนาสนะ
ศาลาการเปรียญกว้าง 12 เมตร ยาว 38 เมตร สร้างเมื่อ พ.ศ. 2530 หอสวดมนต์กว้าง 3.50 เมตร ยาว 8.50 เมตร สร้างเมื่อ พ.ศ. 2541 เป็นอาคารไม้ทรงไทย กุฏิสงฆ์จำนวน 7 หลัง เป็นอาคารครึ่งตึกครึ่งไม้ 7 หลัง วิหารกว้าง 3.50 เมตร ยาว 8.50 เมตร เป็นอาคารไม้ทรงไทย สร้างเมื่อ พ.ศ. 2465 ศาลาอเนกประสงค์ กว้าง 7.09 เมตร ยาว 21.14 เมตร สร้างเมื่อ พ.ศ. 2513 เป็นอาคารไม้ หลังคามุงกระเบื้อง ศาลาบำเพ็ญกุศลจำนวน 3 หลัง
วัดยังมีเรือขุดโบราณซึ่งชาวบ้านนาโคกได้ทำนาเกลือแล้วขุดพบ กรมศิลปากรได้มาดูแลขึ้นไว้เป็นของราชการ และมอบให้ทางวัดนาโคกดูแล
หลวงพ่อสัมฤทธิ์
ประวัติของหลวงพ่อสัมฤทธิ์ กล่าวกันว่าในสมัยกรุงธนบุรี มีชายสองคนได้นำเกลือจากนาโคกขึ้นขายที่ทางเหนือและซื้อข้าวกลับมาขายที่นาโคก ระหว่างทางล่องเรือกลับได้จอดเรือแวะพักที่พระนครศรีอยุธยา ได้เดินลึกเข้าไปก็พบวัดร้างแห่งหนึ่งซึ่งมีพระพุทธรูปสัมฤทธิ์อยู่สององค์ ขนาดไม่ใหญ่นัก องค์หนึ่งเป็นพระพุทธรูปประทับนั่งปางมารวิชัย อีกองค์เป็นพระพุทธรูปประทับยืนปางห้ามสมุทร ทรงเทริดสมัยอยุธยา พอจะเดินกลับปรากฏไม่สามารถหาทางกลับได้ ยังวนเวียนอยู่ในวัดร้างแห่งนั้น ทั้งสองคนจึงปรึกษากันว่าอาจจะเป็นเพราะพระพุทธรูปทั้งสององค์ก็เป็นได้ จึงเดินไปกราบที่พระพุทธรูปแล้วก็คิดว่าถ้าหากนำพระพุทธรูปทั้งสององค์กลับมาด้วยอาจจะกลับเรือได้ ทั้งสองจึงอุ้มพระพุทธรูปทั้งสองกลับมายังเรือได้ และได้นำพระพุทธรูปทั้งสององค์มาประดิษฐานที่วัดนาโคก โดยท่านเจ้าอาวาสในสมัยนั้นได้นำพระพุทธรูปทั้งสององค์ไปประดิษฐานที่หอไตร จนเวลาผ่านไปหลายปี ก็ลืมไปว่ามีพระพุทธรูปสององค์อยู่ที่หอไตร
จนวันหนึ่ง หมู่บ้านนาโคกได้มีการแก้บนศาลเจ้าแห่งหนึ่ง มีการจัดมหรสพทั้งลิเกและละครครั้งใหญ่กว่าทุกครั้ง ทำให้สถานที่ไม่เพียงพอ เจ้าภาพจึงได้ไปขออนุญาตเข้าไปใช้พื้นที่จัดในวัดนาโคก ได้เกิดปาฏิหาริย์คือ พระพุทธรูปปางห้ามสมุทรซึ่งประดิษฐานบนหอไตรได้เสด็จลงมาอยู่ข้างล่างโดยมิได้มีใครนำลงมา อีกทั้งคณะลิเกและคณะละครต่างก็เกิดอาการจุกเสียดจนไม่สามารถแสดงได้ ชาวบ้านจึงได้บอกให้นำธูปเทียนมาบูชากล่าวขอขมาลาโทษเสีย จากนั้นคณะลิเกและละครต่างก็หายจุกเสียดเป็นอัศจรรย์ จากนั้นมาชาวบ้านก็ต่างกราบไหว้บูชาพระพุทธรูปองค์นี้ เป็นที่โจษขานกันต่อมาในความศักดิ์สิทธิ์
ณัฐฌา บุญปอง
ณัฐฌา บุญปอง (เกิด 19 เมษายน พ.ศ. 2539) ชื่อเล่น การ์ตูน เป็นนักแสดงและนางแบบชาวไทย สังกัดช่อง 7 เอชดี เริ่มเข้าสู่วงการบันเทิงจากเวทีการประกวดมิสไทยแลนด์เวิลด์ 2561 และเธอได้รับตำแหน่ง Miss Channel 3 Ambassador ปัจจุบันณัฐฌาเป็นนักแสดงสังกัดช่อง 7 เอชดี มีผลงานละครเรื่องแรก เผาขน แสดงคู่กับ หัสวีร์ ภัคพงษ์ไพศาล ในปี พ.ศ. 2564
ประวัติ
ณัฐฌา ชื่อเดิม ณัฏฐณิชา บุญปอง ตามลำดับ ชื่อเล่น การ์ตูน เกิดเมื่อวันที่ 19 เมษายน พ.ศ. 2539 เกิดที่นครราชสีมา สำเร็จการศึกษาปริญญาตรี คณะนิเทศศาสตร์ มหาวิทยาลัยอัสสัมชัญ
การงาน
ณัฐฌา เริ่มเข้าสู่ในวงการบันเทิงเริ่มเข้าวงการบันเทิงจากเวทีการประกวดมิสไทยแลนด์เวิลด์ 2018และเธอได้รับตำแหน่ง Miss Channel 3 Ambassador ปัจจุบันเธอยังไม่มีผลงานทางการแสดงภายหลังณัฐฌาได้ลงนามสัญญาเป็นนักแสดงในสังกัดช่อง 7 เอชดีและได้มีการเรียนการแสดงเพิ่มเติมเธอเป็นนางเอกละครหลังข่าวเรื่องแรกมีผลงานละครเรื่อง เผาขน แสดงคู่กับ หัสวีร์ ภัคพงษ์ไพศาล ในปี พ.ศ. 2564
ออสเตรียนฟุตบอลเซคันด์ลีก
ออสเตรียนฟุตบอลเซคันด์ลีก (2. Liga) เป็นลีกฟุตบอลระดับที่สองของประเทศออสเตรีย ลีกนี้เคยถูกเรียกว่า เฟิสต์ลีก (Erste Liga) ในช่วงระหว่าง ค.ศ. 2002–2018 ปัจจุบันลีกมีชื่อตามผู้สนับสนุนคือ ไฮป์เบ็ตซไวเทอลีกา มีสโมสรเข้่าร่วมแข่งขันทั้งหมด 16 ทีม โดยทีมชนะเลิศจะได้เลื่อนชั้นสู่ออสเตรียนบุนเดิสลีกา ส่วนทีมสามอันดับสุดท้ายจะตกชั้นสู่ลีกภูมิภาค
ฤดูกาล 2018–19 เป็นฤดูกาลแรกที่เปลี่ยนชื่อลีกจากเฟิสต์ลีกไปเป็นเซคันด์ลีก และยังเพิ่มจำนวนทีมจาก 10 ไปเป็น 16 ทีม
อุทยานแห่งชาติเขาปู่-เขาย่า
อุทยานแห่งชาติเขาปู่-เขาย่า เป็นอุทยานแห่งชาติที่ตั้งอยู่ในภาคใต้ของประเทศไทย ได้รับการจัดตั้งให้เป็นอุทยานแห่งชาติเมื่อ พ.ศ. 2525 อุทยานมีพื้นที่ 701.74 ตารางกิโลเมตร โดยครอบคลุมพื้นที่ถึงสามจังหวัด ได้แก่ จังหวัดตรัง (อำเภอนาโยง อำเภอเมืองตรัง อำเภอรัษฎา และอำเภอห้วยยอด) จังหวัดนครศรีธรรมราช (อำเภอชะอวดและอำเภอทุ่งสง) และจังหวัดพัทลุง (อำเภอกงหรา อำเภอป่าพะยอม อำเภอศรีนครินทร์ และอำเภอศรีบรรพต) อุทยานเป็นที่รู้จักในด้านระบบนิเวศและชีวภาพที่หลากหลาย โดยพบสัตว์ป่าถึง 162 สายพันธุ์ ผู้คนท้องถิ่นตั้งสมญาอุทยานแห่งนี้ว่า "ป่าพรหมจรรย์" ซึ่งหมายถึง "ป่าแห่งความบริสุทธิ์" การเข้าชมอุทยานแห่งนี้ต้องเสียค่าเข้าชม ส่วนที่พักมีให้บริการภายในอุทยาน
ตัวอุทยานตั้งอยู่บนแนวทิวเขานครศรีธรรมราช จุดที่สูงที่สุดในอุทยานคือยอดเขาหินตาล สูง 877 เมตรจากระดับน้ำทะเล พื้นที่ร้อยละ 60 ของอุทยานเป็นป่าดิบชื้น พื้นที่บางส่วนก็เป็นป่าไม่ผลัดใบ
โยชิโตกิ ทากาฮาชิ
โยชิโตกิ ทากาฮาชิ (高橋 至時, たかはし よしとき, 22 ธันวาคม 2764 - 15 กุมภาพันธ์ 1804) เป็นนักดาราศาสตร์ในช่วงปลายยุคเอโดะ ได้รับการแต่งตั้งเป็นเท็มมงกาตะ มีบทบาทสำคัญร่วมกับชิเงโตมิ ฮาซามะในการแก้ไขปฏิทินสร้างเป็นปฏิทินคันเซขึ้นมา เขายังเป็นที่รู้จักในฐานะที่เป็นอาจารย์ของทาดาตากะ อิโน ลูกของเขาคือคาเงยาสุ ทากาฮาชิก็เป็นนักดาราศาสตร์เช่นกัน
ในปีคันเซที่ 7 (ค.ศ. 1795) โยชิโตกิและชิเงโตมิได้รับคำสั่งจากผู้สำเร็จราชการให้ไปพบรัฐบาลเพื่อจัดทำปฏิทินใหม่ โยชิโตกิได้รับมอบหมายให้ดูแลเอโดะในเดือนเมษายนของปีเดียวกัน และได้เป็นผู้ช่วยนักสำรวจในวันที่ 28 เมษายน และได้รับตำแห่นงเท็มมงกาตะของรัฐบาลเอโดะ ในวันที่ 14 พฤศจิกายน แต่ในเดือนตุลาคมของปีนั้นภรรยาของเขาได้เสียชีวิตเมื่ออายุได้ 29 ปี และโยชิโตกิก็ไม่เคยแต่งงานใหม่เลยหลังจากนี้
ชาตรี สุวรรณวลัยกร
ชาตรี สุวรรณวลัยกร (เกิด 15 ธันวาคม 2538) ชื่อเล่น ทาโร่ นักร้อง นักแสดง ชาวไทย ที่แจ้งเกิดจากการชนะการประกวดเวทีระดับประเทศอย่าง La Banda Thailand ซุป'ตา บอยแบนด์ ซีซั่น 2 เปี่ยมด้วยความสามารถทั้งด้านการร้อง การเล่นดนตรี และการแสดง ซึ่งเขาสามารถเล่นเครื่องดนตรีได้หลากหลาย ไม่ว่าจะเป็น กีต้าร์ ไวโอลิน หรือ แซกโซโฟน อีกทั้งยังมีซิงเกิ้ลร่วมกับผู้ชนะในรายการนี้ในบทเพลง "สูตรรัก" จากวง "Richter" ที่ประกอบไปด้วย ไม้, เบสท์, ปอนด์, เตียวหุย และทาโร่ นอกจากนี้เขายังได้แสดงความสามารถอย่างเต็มรูปแบบกับการแสดงนำในซีรีส์ My Dream นายในฝัน ของค่าย เพลย์เอ็มมิเนนท์ พร้อมกับแต่งเพลง และควบคุมการผลิตเพลง "หนึ่งนาทีที่..." และ "วินาทีชั่วคราว" ซึ่งเป็นเพลงประกอบซีรีส์นี้อีกด้วย
ประวัติ
ชาตรี สุวรรณวลัยกร หรือ ทาโร่ เกิด วันศุกร์ ที่ 15 ธันวาคม 2538 ที่กรุงเทพมหานคร จบชั้นประถมศึกษาจาก โรงเรียนอัสสัมชัญแผนกประถม จบชั้นมัธยมศึกษาจาก โรงเรียนบดินทรเดชา (สิงห์ สิงหเสนี) ปัจจุบันศึกษาคณะวารสารศาสตร์และสื่อสารมวลชน ภาคภาษาอังกฤษ มหาวิทยาลัยธรรมศาสตร์ (ก่อนมาศึกษาที่ม.ธรรมศาสตร์ เคยศึกษา คณะครุศาสตร์ สาขามัธยมศึกษา เอกภาษาอังกฤษ จุฬาลงกรณ์มหาวิทยาลัย)
ผลงาน YouTube TaroShatree Official
แต่ง เรียบเรียงคำร้อง และขับร้องด้วยตนเอง
ผลงานการแต่งเพลง
เพลงประกอบซีรีส์ My Dream นายในฝัน
ออสเตรียนคัพ
ออสเตรียนคัพ (เยอรมัน: ÖFB-Cup) หรือชื่อตามผู้สนับสนุน ยูนิกา เออเอ็ฟเบ คัพ เป็นการแข่งขันฟุตบอลถ้วยซึ่งจัดขึ้นทุกปีโดยสมาคมฟุตบอลออสเตรีย เริ่มจัดการแข่งขันตั้งแต่ฤดูกาล 1918–19 จนถึงปัจจุบัน ยกเว้นช่วงที่มีอันชลุสระหว่าง ค.ศ. 1939–1945 และช่วงที่ฟุตบอลคัพได้รับความสนใจน้อยระหว่าง ค.ศ. 1950–1958 สำหรับฤดูกาล 2007–08 มีเพียงสโมสรจากลีกระดับสองหรือต่ำกว่าที่เข้าร่วมแข่งขัน เพราะออสเตรียกำลังจะเป็นเจ้าภาพร่วมในฟุตบอลชิงแชมป์แห่งชาติยุโรป 2008
นับตั้งแต่ ค.ศ. 2010 ได้มีการตั้งคำขวัญประจำการแข่งขันว่า "มุ่งสู่ยุโรป" เพื่อย้ำว่า ฟุตบอลถ้วยเป็นเส้นทางที่เร็วที่สุดของสโมสรออสเตรียที่จะได้สิทธิ์เข้าร่วมแข่งขันยูฟ่ายูโรปาลีก (แข่งขันประมาณ 6–7 นัด ขึ้นกับระดับลีกของสโมสร)
เอาส์ทรีอาวีน เป็นสโมสรที่ประสบความสำเร็จในรายการนี้มากที่สุด โดยชนะเลิศไปทั้งสิ้น 27 สมัย
อุทยานแห่งชาติบางลาง
อุทยานแห่งชาติบางลาง เป็นอุทยานแห่งชาติที่ตั้งอยู่ในจังหวัดยะลาของประเทศไทย ถูกสำรวจเพื่อจัดตั้งเมื่อปี พ.ศ. 2528 และเป็น 1 ใน 5 อุทยานแห่งชาติของโครงการเฉลิมพระเกียรติในวโรกาสมหามงคลเฉลิมพระชนมพรรษาครบ 5 รอบ 5 ธันวาคม 2530 และได้รับการจัดตั้งตามพระราชกฤษฎีกาเมื่อวันที่ 24 กุมภาพันธ์ พ.ศ. 2542 อุทยานมีพื้นที่ 293.55 ตารางกิโลเมตร ครอบคลุมพื้นที่สามอำเภอของจังหวัด ได้แก่ อำเภอบันนังสตา (ที่ตั้งของที่ทำการอุทยาน) อำเภอเบตง และอำเภอธารโต มีหน่วยพิทักษ์อุทยานแห่งชาติ (บล.) ทั้งหมด 4 หน่วย ได้แก่ หน่วยบ้านวังไทร หน่วยน้ำตกฮาลาซะห์ หน่วยบ้านจุฬาภรณ์พัฒนา 10 และหน่วยน้ำตกละอองรุ้ง
สภาพภูมิประเทศเป็นภูเขาสูงสลับกับที่ราบทุ่งหญ้า มีแอ่งน้ำขนาดใหญ่ซึ่งเกิดจากการก่อสร้างเขื่อนบางลาง มีความสูงจากระดับน้ำทะเลประมาณ 100–1,200 เมตร ดินส่วนใหญ่เป็นดินร่วนปนดินเหนียว อุทยานแห่งนี้เป็นต้นกำเนิดของลำธารหลายสายที่ไหลมาบรรจบเป็นแม่น้ำปัตตานีและแม่น้ำสายบุรี สภาพป่าเป็นป่าดิบชื้นที่มีความชื้นสูงตลอดปี พบพันธุ์พืชเฉพาะถิ่นจำนวนมาก
แม่น้ำคามา
แม่น้ำคามา (река́ Ка́ма, ; Чулман/Çulman; Кам) เป็นแม่น้ำความยาว 1805 km ในประเทศรัสเซีย เป็นสาขาแม่น้ำวอลกาฝั่งซ้ายที่ยาวที่สุด และเป็นหนึ่งในแม่น้ำที่มีปริมาณน้ำไหลมากที่สุด แม่น้ำคามายังมีความยาวมากกว่าแม่น้ำวอลกาเสียอีก
แม่น้ำมีจุดเริ่มต้นที่สาธารณรัฐอุดมูร์ต ใกล้เมืองคูลิกา ไหลไปทางทิศตะวันตกเฉียงเหนือราว 200 km แล้วเลี้ยวไปทางทิศตะวันออกเฉียงเหนือใกล้เมืองลอยโน แล้วเลี้ยวไปทางทิศใต้และตะวันตกในดินแดนเปียร์ม (Perm Krai) และไหลเข้าสาธารณรัฐอุดมูร์ตอีกครั้งผ่านสาธารณรัฐตาตาร์สถานจนมาบรรจบกับแม่น้ำวอลกา
เอกรัตน์ สารสุข
เอกรัตน์ สารสุข (เกิดวันที่ 26 มีนาคม พ.ศ. 2518)  เกิดที่กรุงเทพมหานคร อดีตนักแสดงและนายแบบชาวไทยในสังกัดช่อง 7 มีชื่อเสียงจากละครเรื่อง รัตนโกสินทร์ และ ทัดดาวบุษยา ออกอากาศทางสถานีช่อง 7เป็นต้น
ประวัติ
เอกรัตน์เกิดเมื่อวันที่ 26 มีนาคม พ.ศ. 2518 อดีตเป็นนักแสดงและนายแบบชาวไทยเกิดที่กรุงเทพมหานคร และสำเร็จการศึกษาระดับโรงเรียนประถมศึกษาที่โรงเรียนเขมะสิริอนุสสรณ์และสำเร็จการศึกษาระดับปริญญาตรีที่มหาวิทยาลัยรามคำแหงและสำเร็จการศึกษาระดับปริญญาโทที่คณะนิติศาสตร์ มหาวิทยาลัยรามคำแหง เอกรัตน์เริ่มเข้าสู่วงการบันเทิงเมื่อตอน อายุ 19 ปี จากการเป็นนายแบบและได้รับโอกาสโดยการชักชวนจากก้อง ปิยะ เศวตพิกุล เป็นนักแสดงชาวไทย เป็นคนแนะนำให้มาเดินแบบและในภายหลังเอกรัตน์มีผลงานโฆษณาต่างๆ เช่น กาแฟคอฟฟี่เมต และ ชาร์ป เป็นต้นต่อมาเขาได้ลงนามสัญญาเป็นนักแสดงในสังกัดช่อง 7 มีผลงานละครเรื่อง รัตนโกสินทร์ และ ทัดดาวบุษยา เป็นต้นและผลงานละครต่างๆออกอากาศทางสถานีช่อง 7 และเป็นพระเอกในดวงใจของแฟนละครและให้การตอบรับเป็นอย่างเรื่อยมา และในปัจจุบันเอกรัตน์ประกอบอาชีพส่วนตัว เช่น ทำธุรกิจเกี่ยวทัวร์การท่องเที่ยวและเขามีผลงานละครเรื่อง บ่วงหงส์ เป็นละครเรื่องสุดท้ายออกอากาศทางสถานีช่อง 7 ภายหลังเขาสิ้นสุดสัญญาเป็นนักแสดงในสังกัดช่อง 7 ได้ยุติรับงานการแสดงตั้งแต่ปี พ.ศ. 2553 เพื่อประกอบอาชีพทำธุรกิจส่วนตัว เช่น เครื่องประดับต่างๆ และในปัจจุบันเอกรัตน์มีธุรกิจเป็นเกี่ยวกับจิวเวลรี่ แบรนด์ Augusty สามารถหาซื้อได้ตาม ห้างสรรพสินค้าโรบินสัน และ ห้างสรรพสินค้าเซ็นทรัล เป็นต้น
แม่น้ำมอสควา
แม่น้ำมอสควา (река́ Москва́, Москва́-река́, Moskvá-reká, Moskva River) เป็นแม่น้ำทางทิศตะวันตกของประเทศรัสเซีย แม่น้ำมีความยาว 503 กิโลเมตร (313 ไมล์) มีพื้นที่รับน้ำ 17,600 ตารางกิโลเมตร (6,800 ตารางไมล์) ไหลผ่านทางตะวันตกของกรุงมอสโกและไหลทางตะวันตกผ่านแคว้นสโมเลนสค์และแคว้นมอสโก ผ่านใจกลางของมอสโก ไหลไปทางตะวันตกเฉียงใต้ของมอสโกราว 110 km บริเวณที่เมืองโคลอมนา จึงไหลลงแม่น้ำโอคา แม่น้ำมอสควาเป็นหนึ่งในแควแม่น้ำของแม่น้ำวอลกาที่ไหลลงทะเลแคสเปียน
ประวัติ
นอกจากจะเป็นที่กำเนิดชนเผ่าฟินนิกแล้ว แม่น้ำมอสควายังเป็นที่กำเนิดชนเผ่าสลาฟอย่างเผ่า Vyatichi ด้วย
ศัพทมูลวิทยา
นครนี้ตั้งชื่อตามแม่น้ำ กลุ่มชน Merya และ Muroma ซึ่งเคยอาศัยอยู่ในพื้นที่นี้ เรียกแม่น้ำนี้ว่า Mustajoki (แม่น้ำดำ) ทำให้มีผู้เสนอแนะว่าชื่อนครมาจากคำนี้ แม้ว่าจะมีทฤษฎีอื่นด้วยก็ตาม เพื่อแยกชื่อแม่น้ำกับชื่อนคร ชาวรัสเซียจึงเรียกแม่น้ำว่า Moskva-reka (แม่น้ำมอสควา) แทนที่จะเรียกเป็น Moskva
ยอวอน
ยอ ชาง-กู (여창구; เกิด 27 มีนาคม พ.ศ. 2539) เป็นที่รู้จักกันในชื่อ ยอวอน (Yeo One) เป็นนักร้องและนักแสดงชาวเกาหลีใต้ เขาเดบิวต์ในฐานะนักร้องในกลุ่มบอยแบนด์สัญชาติเกาหลีใต้เพนตากอน ในเดือนตุลาคม พ.ศ. 2559 นอกเหนือจากกิจกรรมกลุ่มในฐานะนักร้องแล้ว เขายังได้แสดงในละครโทรทัศน์หลายเรื่องอีกด้วย
แหล่งข้อมูลอื่น
1996
คุมเม็ล นานจิอานี
คุมเม็ล อาลี นานจิอานี (Kumail Ali Nanjiani, ; เกิดปี พ.ศ. 2520 หรือ 2521) เป็นนักแสดงตลก, นักแสดง, นักเขียนบท และพ็อดคาสเตอร์ชาวปากีสถาน-อเมริกันซึ่งเป็นที่รู้จักจากบทบาทของเขาในฐานะ Dinesh ในซีรีส์ตลกของ HBO เรื่อง Silicon Valley (พ.ศ. 2557–2562) และร่วมเขียนบทและแสดงในภาพยนตร์โรแมนติกคอมเมดี้เรื่อง The Big Sick (2017) สำหรับการเขียนบทร่วมกับภรรยาของเขา Emily V. Gordon เขาได้รับการเสนอชื่อเข้าชิงรางวัลออสการ์สาขาบทภาพยนตร์ดั้งเดิมยอดเยี่ยม และในปี ค.ศ. 2018 นิตยสารไทม์ได้เสนอชื่อให้เขาเป็นหนึ่งใน 100 บุคคลที่มีอิทธิพลมากที่สุดในโลก
ออยเทนฮาเก
ออยเทนฮาเก (Uitenhage) เป็นเมืองเล็ก ๆ ในประเทศแอฟริกาใต้ในจังหวัดอีสเทิร์นเคป เป็นที่รู้จักจากการเป็นสถานที่ตั้งของโรงงานผลิตรถยนต์ฟ็อลคส์วาเกิน เป็นโรงงานรถยนต์ที่ใหญ่ที่สุดในทวีปแอฟริกา เมืองนี้เมื่อรวมกับพอร์ตเอลิซาเบทและเดสแพตช์รวมกันเป็นเทศบาลมหานครเนลสัน แมนเดลา
ไอ คาโงะ
ไอ คาโงะ (加護 亜依 (Ai Kago); เกิด 7 กุมภาพันธ์ พ.ศ. 2531) เป็นนักร้องและนักแสดงหญิงชาวญี่ปุ่น เธอเป็นอดีตสมาชิกรุ่นที่ 4 ของมอร์นิงมูซูเมะ
ประวัติการทำงาน
อะอิ คะโงะ เริ่มงานในสายบันเทิงครั้งแรกด้วยการผ่านเข้าไปเป็นสมาชิกรุ่นที่ 4 ของกลุ่มนักร้องหญิง มอร์นิงมุซุเมะ จากโครงการ มอร์นิงมุซุเมะ สึอิกะ ออดิชัน ครั้งที่ 3 เมื่อปี พ.ศ. 2543 พร้อมกันกับ ริกะ อิชิกาวะ, ฮิโตมิ โยชิซาวะ และโนโซมิ สึจิ ซึ่งในขณะนั้นคะโงะมีอายุเพียง 12 ปีเท่านั้น สำหรับเพลงของมอร์นิงมุซุเมะที่เธอได้ร่วมร้องเป็นเพลงแรก ได้แก่เพลง แฮปปีซัมเมอร์เวดดิง เพลงซิงเกิลที่ 10 ของกลุ่ม
และนอกจากมินิโมนิแล้ว เธอยังได้เป็นสมาชิกของกลุ่มนักร้องย่อยกลุ่มแรกของมอร์นิงมุซุเมะที่ชื่อ ทัมโปโปะ อีกด้วย รวมไปถึงกลุ่มในระบบซัมเมอร์ชัฟเฟิลยูนิทส์ที่มีชื่อเสียงอีก 3 กลุ่มด้วยกัน ได้แก่ 3นิงมัตสึริ ในปี พ.ศ. 2544 (ร่วมกับริกะ อิชิกาวะ และอายะ มัตสึอูระ), แฮปปีเซเว็น ในปี พ.ศ. 2545 และ ซอลท์5 ในปี พ.ศ. 2546
ต่อมาหลังจากที่มินิโมนิต้องพบกับภาวะชะงักงันอย่างไร้กำหนด เธอกับสึจิจึงได้หันไปเปิดตัวกลุ่มนักร้องคู่ของพวกเธอเองภายใต้ชื่อ ดับเบิลยู โดยในขณะนั้นเธอทั้งสองเริ่มที่จะผ่อนปรนสัญญางานกับทางมอร์นิงมุซุเมะให้น้อยลง และตั้งใจจะยุติงานในกลุ่มมินิโมนิที่ใกล้จะยุติกลุ่มไปอย่างสิ้นเชิง
เมื่อถึงเดือนสิงหาคม พ.ศ. 2547 เธอกับสึจิก็ได้ 'สำเร็จการศึกษา' จากมอร์นิงมุซุเมะไป เพื่อที่จะทุ่มเทให้กับดับเบิลยูอย่างเต็มที่ โดยผลงานที่พวกเธอได้สร้างเอาไว้ในฐานะของดับเบิลยูจนถึงทุกวันนี้นั้น ก็ได้แก่ อัลบั้มเพลงออกมา 2 อัลบั้ม และเพลงซิงเกิลอีก 6 เพลงด้วยกัน
อะอิ คะโงะ กับสถิติโลกฮูลาฮูป
นอกจากจะเป็นนักร้องแล้ว คะโงะยังเคยเป็นนักทำลายสถิติโลกผู้ที่สามารถเหวี่ยงฮูลาฮูปที่ใหญ่ที่สุดได้นานที่สุดในโลกร่วมกันกับโนโซมิ สึจิ เพื่อนสนิทและเพื่อนร่วมกลุ่มมอร์นิงมุซุเมะ มินิโมนิ และดับเบิลยู ได้อีกด้วย โดยชื่อของเธอทั้งสองนั้นได้รับการบันทึกเอาไว้ในหนังสือบันทึกสถิติโลกกินเนสส์ (กินเนสส์บุ๊ก) ทั้งฉบับประจำปี พ.ศ. 2548 และฉบับประจำปี พ.ศ. 2549
ห่วงฮูลาฮูปที่เธอกับสึจิใช้ในการทำลายสถิติครั้งนั้นมีเส้นผ่าศูนย์กลางยาว 4.08 เมตร (ประมาณ 13.4 ฟุต) ซึ่งถือได้ว่าเป็นห่วงฮูลาฮูปที่ใหญ่ที่สุดในขณะนั้น เธอทั้งสองได้บันทึกสถิตินี้เมื่อวันที่ 1 มกราคม พ.ศ. 2547 ผ่านทางการถ่ายทอดสดจากรายการโทรทัศน์พิเศษฉลองเทศกาลปีใหม่ของสถานีเครือข่ายโทรทัศน์นิปปง ณ กรุงโตเกียว ประเทศญี่ปุ่น
สถิติดังกล่าวนี้ ได้ถูกทำลายลงไปเมื่อเดือนกันยายน พ.ศ. 2548 โดยชาวอเมริกันที่ชื่อแอส์ชริตา เฟอร์แมน
ทุกวันนี้ยังไม่มีสัญญาณใด ๆ ที่บอกว่า เธอและสึจิจะกลับมาทวงสถิติเดิมคืนอีกครั้งหนึ่งเลย
ข่าวอื้อฉาว
ในช่วงที่คาโงะยังเป็นนักร้องอยู่ จนกระทั่งวันที่ 9 กุมภาพันธ์ พ.ศ. 2549 เมื่อนิตยสาร ฟรายเดย์ ของญี่ปุ่น (ซึ่งก็คือนิตยสารเดียวกันกับที่เป็นต้นเหตุให้มาริ ยางูจิ อดีตสมาชิกรุ่นที่ 2 ของมอร์นิงมูซู เมะ ต้องปลดตัวเองออกจากวงอย่างกะทันหัน) ได้มีการลงภาพถ่ายของเธอในขณะที่กำลังสูบบุหรี่อยู่ เหตุการณ์ดังกล่าวร้อนไปถึงความมั่นคงในหน้าที่การงานของเธอ เนื่องจากว่าตามกฎหมายของประเทศญี่ปุ่น บุคคลที่สามารถจะสูบบุหรี่ได้จะต้องมีอายุ 20 ปีขึ้นไป ซึ่งในขณะนั้น คาโงะในขณะนั้นอายุเพียงได้ 18 ปี ดังนั้นข่าวนี้จึงกลายเป็นข่าวฉาวอย่างเลี่ยงไม่ได้ เป็นผลให้ต้นสังกัดเฮลโล! โปรเจกต์ ต้องออกมาประกาศพักงานของเธอโดยที่ไม่มีกำหนด
จากบทสรุปดังกล่าวนี้ ได้ส่งผลให้วงดูโอ้อย่างดับเบิลยูที่เธอร่วมกับโนโซมิ สึจิ ต้องรับผลกระทบไปด้วย เนื่องจากว่างานต่าง ๆ ของวงที่ได้วางแผนเอาไว้ในขณะนั้น ทั้งกำหนดเปิดตัวเพลงซิงเกิลที่ 7 และอัลบั้มที่ 3 ในวันที่ 10 กุมภาพันธ์ และกำหนดการโปรโมทผลงานเพลงในวันที่ 8 และ 15 มีนาคม ก็ต้องถูกยกเลิกไปทั้งหมด นอกจากนั้นแล้ว เธอก็ยังไม่สามารถออกมาร้องเพลงตามงานต่าง ๆ ได้ด้วยตัวเองอีกด้วย
การลงโทษดังกล่าว ได้มีผู้คาดการณ์ว่าจะเป็นบทลงโทษระยะสั้นเท่านั้น โดยทางสื่อมวลชนของญี่ปุ่นได้ออกมารายงานในวันที่ 12 กุมภาพันธ์ว่า เธอจะถูกลงโทษอย่างมากไม่น่าจะเกิน 1 เดือน โดยทางเธอเองก็ได้กล่าวว่า อาจจะกลับมาปรากฏตัวอีกครั้งในช่วงเดือนสิงหาคมของปีเดียวกันนี้
แต่หลังจากวันที่เธอได้รับการลงโทษมาแล้ว 5 เดือน นิตยสาร แฟลช ของญี่ปุ่น ฉบับเดือนกรกฎาคม พ.ศ. 2549 ก็ได้ตีพิมพ์ภาพถ่ายของเธอเป็นครั้งแรกหลังจากที่ตกเป็นข่าวอื้อฉาวดังกล่าว โดยได้มีการรายงานว่า เธอได้ย้ายออกจากห้องชุดของเธอในกรุงโตเกียว และกลับไปพำนักกับครอบครัวของเธอในนาระ และยังไม่รู้ว่าเธอจะกลับสู่วงการเพลงอีกเมื่อไร
จนกระทั่งปี พ.ศ. 2550 เธอได้กลับมาปรากฏตัวต่อสาธารณชนอีกครั้งผ่านการให้สัมภาษณ์ทางนิตยสารฟรายเดย์ โดยเธอได้กล่าวว่า หนึ่งปีก่อนหน้านี้เธอได้ใช้ชีวิตส่วนใหญ่อยู่กับครอบครัวของเธอในนาระจริง ๆ แต่ทางนายจ้างของเธอได้ช่วยหาทางให้เธอกลับมาทำงานในกรุงโตเกียวอีกครั้ง ปัจจุบันนี้เธอจึงได้กลับเข้ามาทำงานในบริษัทอัพ-ฟรอนต์ เวิร์คส (บริษัทแม่ของเฮลโล! โปรเจกต์) ซึ่งเธอได้เริ่มทำงานที่นี่ตั้งแต่วันที่ 23 มกราคมของปีเดียวกัน โดยมีขอบข่ายงานเทียบเท่ากับพนักงานเสมียนและพนักงานบริการอื่น ๆ เช่น คอยรับโทรศัพท์ หรือเสิร์ฟน้ำชา เป็นต้น เธอยังได้เปิดเผยความรู้สึกออกมาอีกว่า หลังจากที่ได้รับประสบการณ์เชิงลบจากข่าวอื้อฉาวดังกล่าวข้างต้นไปแล้วนั้น เธอรู้สึกว่าทัศนคติที่เธอมีต่อการดำเนินชีวิตได้เปลี่ยนแปลงไป และยังรู้สึกอีกว่าตัวของเธอนั้นมีความรับผิดชอบมากขึ้น
นอกจากนั้นแล้ว ในบทสัมภาษณ์เดียวกันคาโงะยังได้กล่าวอีกว่า เธอได้มีโอกาสกลับไปพบกับสมาชิกของมอร์นิงมูซูเมะคนอื่น ๆ ที่โยโกฮามาอารีนาแล้ว โดยในตอนแรกที่พบหน้ากัน ไม่มีสมาชิกคนใดเลยที่จำเธอได้เนื่องมาจากว่าน้ำหนักของเธอลดลงนั่นเอง
ส่วนในเรื่องของงานเพลงนั้น ทางต้นสังกัดของเธอได้ออกมากล่าวว่า ได้มีการทำงานกันเพื่อเตรียมพร้อมที่จะให้เธอกลับมาในวงการเพลงอีกครั้งหนึ่งเอาไว้แล้ว ซึ่งในระดับของรายละเอียดนั้นยังไม่เป็นที่แน่ชัดมากนัก
ทุกสิ่งทุกอย่างเหมือนจะดำเนินไปด้วยดี แต่คาโงะก็ต้องตกเป็นข่าวฉาวอีกครั้ง เนื่องจากมีคนไปพบว่าเธอกำลังออกเดทอยู่กับชายคนหนึ่ง อายุ 37 ปี ซึ่งหลังจากข่าวนี้แพร่กระจายออกไป ในวันที่ 26 มีนาคม พ.ศ. 2550 เธอก็ถูกยกเลิกสัญญาทั้งหมดและได้รับการเชิญให้ออกจากอัพ-ฟรอนท์ เอเจนซี ไปในที่สุด
และนี่คือส่วนหนึ่งของข้อความในประกาศจากทางอัพ-ฟรอนท์ เอเจนซี เกี่ยวกับการยกเลิกสัญญาและการเชิญไอ คาโงะ ออกจากสังกัด
(ประกาศฉบับนี้ ลงวันที่ 26 มีนาคม 2550 ลงชื่อ คาวากุจิ ยูกิจิ ตัวแทนกรรมการบริษัทอัพ-ฟรอนต์ เอเจนซี)
ทางด้านสึงกุ ผู้ที่เป็นโปรดิวเซอร์ของมอร์นิงมูซูเมะ ก็ได้แสดงความรู้สึกต่อเหตุการณ์นี้ว่า เป็นข่าวที่น่าเสียใจมาก เพราะตัวเขาเองก็กำลังรอคอยการกลับมาของคาโงะอยู่เหมือนกัน และยังได้กล่าวเสริมว่า เขารักคาโงะเปรียบเสมือนเป็นลูกอีกคนหนึ่ง ยังไงเขาก็ต้องสนับสนุนตัวเธออยู่ แต่กฎก็คือกฎ เธอและพวกเขาไม่สามารถทำอะไรได้มากกว่านั้น นอกจากยอมรับความจริงให้กับมัน
ชีวิตยุคหลังเฮลโล! โปรเจกต์
วันที่ 5 พฤษภาคม พ.ศ. 2550 ทางสถานีโทรทัศน์โตเกียวบอร์ดแคสติงซิสเตมได้รายงานข่าวว่า คะโงะได้เซ็นสัญญากับบริษัทเอเจนซีอื่น ซึ่งอยู่ในเมืองนาระ บ้านเกิดของเธอเอง ต่อมา วันที่ 25 สิงหาคม ปีเดียวกัน มารดาของเธอได้ให้สัมภาษณ์ต่อนิตยสาร "โจเซ เซเวน" ของญี่ปุ่นว่า คะโงะได้เดินทางออกจากญี่ปุ่น และขณะกำลังพำนักอยู่ ณ นครนิวยอร์ก รัฐนิวยอร์ก สหรัฐอเมริกา
วัดท้องคุ้ง (อำเภอพระประแดง)
วัดท้องคุ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดท้องคุ้ง ตำบลบางหญ้าแพรก อำเภอพระประแดง จังหวัดสมุทรปราการ ทิศตะวันออกติดกับแม่น้ำเจ้าพระยา ทิศตะวันตกติดกับลำคลองท้องคุ้ง
วัดท้องคุ้งสร้างขึ้นเมื่อ พ.ศ. 2356 ไม่ทราบนามผู้สร้าง ตั้งอยู่เหนือคุ้งน้ำ ประชาชนจึงได้ถือนิมิตนี้เรียกว่า "วัดท้องคุ้ง" และหมู่บ้านแถวนั้นก็เรียกว่าบ้านคลองท้องคุ้ง อุโบสถหลังใหม่ได้รับวิสุงคามสีมาเมื่อวันที่ 23 สิงหาคม พ.ศ. 2499 ได้ผูกพัทธสีมาในปี พ.ศ. 2508 ในด้านการศึกษาทางวัดได้เปิดสอนปริยัติธรรม เริ่มมาตั้งแต่ พ.ศ. 2476
ในสมัยหลวงปู่ฉ่ำเป็นเจ้าอาวาส ท่านได้สร้างพระเครื่องไว้แจกจ่ายแก่ศิษย์และชาวบ้าน ได้แก่ พระปิดตาหลังเบี้ย พิมพ์เข่าบุ๋มและเข่าตัน พระพิมพ์บัวฟันปลา พระปิดตาพิมพ์เล็ก พระผงกลีบบัว พระผงพิมพ์ลำพูนปรกโพธิ์ และพระปิดตาเนื้อชินตะกั่ว เป็นต้น
ไทยพรีเมียร์ลีก ฤดูกาล 2543
ไทยพรีเมียร์ลีก ฤดูกาล 2543 หรือ คาลเท็กซ์พรีเมียร์ลีก 2543 ตามชื่อผู้สนับสนุนคือ คาลเท็กซ์ เป็นการแข่งขัน ไทยพรีเมียร์ลีก ประกอบด้วย 12 สโมสร โดยทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ ส่วนทีมอับดับที่ 11 จะต้องไปเล่นเพลย์ออฟ ขึ้นชั้น/ตกชั้น กับ ทีมอันดับที่ 2 ของ ไทยลีกดิวิชัน 1 โดยในฤดูกาลนี้
การเปลื่ยนแปลงสโมสรที่เล่นในลีก
ตกชั้นจาก ไทยลีก 2542
เลื่อนชั้นจาก ดิวิชั่น 1 2542
ข้อมูลสโมสรและผู้สนับสนุน
หมายเหตุ: ธงชาติที่ระบุทีมชาตินั้นเป็นไปตามกฎข้อบังคับของฟีฟ่า ผู้เล่นสามารถถือสัญชาติที่ไม่เป็นไปตามฟีฟ่าได้มากกว่าหนึ่งสัญชาติ
รอบเพลย์ออฟ หาสโมสรแข่งขันแทน
ต่อมา สโมสรธนาคารกสิกรไทย ประกาศยุบสโมสร ทำให้ทีมอันดับสุดท้าย คือ สโมสรองค์การโทรศัพท์ฯ เล่นเพลย์ออฟ เพื่อหาสโมสรที่ 12 มาแข่งขันในลีก โดยผลการแข่งขันรวมสองนัด องค์การโทรศัพท์ฯ ชนะ 4 - 0 ได้ลงเล่นใน ไทยลีก แทนที่ ธนาคารกสิกรไทย ที่ประกาศยุบสโมสรและถอนทีมออกจากการแข่งขัน
อันดับผู้ทำประตูสูงสุด
16 ประตู
15 ประตู
10 ประตู
8 ประตู
7 ประตู
6 ประตู
5 ประตู
อินเตอร์สเตต 35
อินเตอร์สเตต 35 (Interstate 35 หรือย่อว่า I-35 or IH-35) เป็นระบบทางหลวงอินเตอร์สเตต ซึ่งเป็นทางหลวงระหว่างรัฐในสหรัฐอเมริกา วิ่งเหนือ-ใต้ โดยสุดทางด้านเหนืออยู่ที่ดูลูธ ในรัฐมินนิโซตา สุดทางด้านใต้อยู่ที่ลารีโดในรัฐเท็กซัส ทางหลวงนี้ในได้มีแบ่งย่อยออกเป็น 35E (ใน ดัลลัส และ เซนต์พอล) และ 35W (ใน ฟอร์ตเวิร์ธ และ มินนิอาโพลิส)
เมืองสำคัญ
อินเตอร์สเตต 35 ตัดผ่านเมืองสำคัญ จากใต้มาเหนือได้แก่
ท็อปส์
ท็อปส์ (Tops) เป็นกิจการค้าปลีกสินค้าอุปโภคและบริโภค ในรูปแบบซูเปอร์มาร์เก็ตรายใหญ่ที่สุดในประเทศไทย ดำเนินการตั้งแต่ พ.ศ. 2539 โดย บริษัท เซ็นทรัล ฟู้ด รีเทล จำกัด ในเครือเซ็นทรัล รีเทล คอร์ปอเรชั่น มีสาขารวมทั้งหมด 250 สาขาทั่วประเทศใน พ.ศ. 2559 และตั้งเป้าขยายสาขาครบ 600 สาขาภายใน พ.ศ. 2564
ประวัติ
ท็อปส์ เกิดขึ้นจากการควบรวมกิจการในส่วนซูเปอร์มาร์เก็ตของ ห้างสรรพสินค้าเซ็นทรัล และ ห้างสรรพสินค้าโรบินสัน เข้าด้วยกัน เมื่อปี พ.ศ. 2537 ตามแผนยุทธศาสตร์การควบรวมกิจการซ้ำซ้อน หลังจากที่เซ็นทรัลรีเทลเข้าควบคุมกิจการและเข้าเป็นผู้ถือหุ้นใหญ่ของห้างสรรพสินค้าโรบินสัน ที่ก่อนหน้านี้ควบรวมแผนกเครื่องใช้ไฟฟ้าเป็น เพาเวอร์บาย แผนกสินค้ากีฬาเป็น ซูเปอร์สปอร์ต และแผนกเครื่องเขียนเป็น บีทูเอส ไม่นานหลังจากนั้นเซ็นทรัลรีเทล ได้เปิดทดลองสาขาในชื่อ เซฟวัน ซูเปอร์มาร์เก็ต ก่อนเปิดบริษัทร่วมทุนระหว่างบริษัทฯ และ รอยัล เอโฮลด์ ของเนเธอร์แลนด์ ในชื่อ บริษัท ซีอาร์ซี เอโฮลด์ จำกัด เพื่อซื้อสิทธิ์การบริหารจาก ท็อปส์ สหรัฐอเมริกา มาบริหารแทน และเปิดสาขาแรกในสถานประกอบการบันเทิงรอยัลซิตี้อเวนิว ในปี พ.ศ. 2539 ต่อมาได้เปิดสาขาที่ เซ็นทรัล ชิดลม ในปี พ.ศ. 2541 และสาขารูปแบบ Standalone สาขาแรกที่ประชานิเวศน์ ในปี พ.ศ. 2542
หลังจากนั้นใน พ.ศ. 2547 เซ็นทรัลรีเทล ได้ตัดสินใจซื้อกิจการ "ท็อปส์" ทั้งหมด 46 สาขาจาก รอยัล เอโฮลด์ เพื่อให้เป็นซูเปอร์มาร์เก็ตของคนไทยเต็มตัว โดยเปลี่ยนชื่อบริษัทใหม่เป็น บริษัท เซ็นทรัล ฟู้ด รีเทล จำกัด และยังได้ซื้อกิจการ ฟู้ดไลอ้อน ซูเปอร์มาร์เก็ต ในประเทศไทยทั้งหมด เพื่อนำเอาสาขานอกห้างสรรพสินค้าเซ็นทรัล และโรบินสันมาเปลี่ยนเป็นท็อปส์ทั้งหมด จากนั้นไม่นานเซ็นทรัลรีเทลก็ได้ประกาศแผนปรับปรุงภาพลักษณ์ของท็อปส์ใหม่ทั้งหมด โดยเน้นความสดใส และความตื่นเต้น รวมถึงแตกรูปแบบสาขาใหม่คือ เซ็นทรัล ฟู้ด ฮอลล์ (ปัจจุบันคือ ท็อปส์ ฟู้ด ฮอลล์) ขึ้นที่เซ็นทรัล ชิดลม และเซ็นทรัลเวิลด์ เพื่อจับตลาดลูกค้าพรีเมี่ยมที่มีกำลังซื้อสูงโดยเฉพาะ และยังเป็นการชน เอ็มโพเรียม กูร์เมต์ มาร์เก็ต ของกลุ่มเดอะมอลล์โดยตรง รวมถึงยังซื้อสิทธิ์ร้านกาแฟ เซกาเฟรโด ซาเนตติ มาบริหารในประเทศไทยอีกทางหนึ่งด้วย
ในปี พ.ศ. 2565 ท็อปส์ได้ประกาศตัดซับแบรนด์ "มาร์เก็ต", "มาร์เก็ต ฟู้ดแอนด์ไวน์", "เดลี่" มาใช้ชื่อ "ท็อปส์" เพียงอย่างเดียว, ปรับชื่อ "เซ็นทรัล ฟู้ด ฮอลล์" เป็น "ท็อปส์ ฟู้ด ฮอลล์" พร้อมเพิ่มแบรนด์ใหม่ "ท็อปส์ คลับ" และ "ท็อปส์ ไฟน์ ฟู้ด" เพื่อเน้นอัตลักษณ์ของแบรนด์มากขึ้น
ปัจจุบัน ท็อปส์ ถือเป็นกิจการค้าปลีกสินค้าอุปโภคและบริโภค ในรูปแบบซูเปอร์มาร์เก็ตรายใหญ่ที่สุดในประเทศไทย ด้วยจำนวนสาขาที่มากถึง 250 สาขาทั่วประเทศใน พ.ศ. 2559 รวมถึงยังมีสาขาแบบไฮเปอร์มาร์เก็ตเพื่อตอบสนองต่อกลุ่มลูกค้าย่านชานเมืองที่ต้องการร้านขนาดใหญ่ และยังมีกิจการร้านเสริมความงาม เพื่อตอบโจทย์ลูกค้ากลุ่มความงามอีกช่องทางหนึ่งด้วย
นโยบายสวัสดิภาพสัตว์
ท็อปส์ได้ประกาศว่าจะเลิกขายเนื้อหมูจากแม่หมูที่ถูกขังไว้ในคอกขังเดี่ยวในระยะตั้งครรภ์
ท็อปส์ พลาซ่า
ท็อปส์ พลาซ่า (Tops Plaza) เป็นศูนย์การค้าในความดูแลของบริษัท เซ็นทรัล ฟู้ด รีเทล จำกัด เน้นทำเลในจังหวัดเล็ก โดยเปิดสาขาแรกที่จังหวัดพิจิตร เมื่อวันที่ 22 ธันวาคม พ.ศ. 2560 ภายในประกอบด้วยซูเปอร์มาร์เก็ต "ท็อปส์" ร้านค้าในพื้นที่เช่าโซนพลาซ่า และอาจมีห้างสรรพสินค้าโรบินสัน และโรงภาพยนตร์ร่วมเปิดให้บริการด้วย
ท็อปส์ คลับ
ท็อปส์ คลับ (Tops Club) เป็นรูปแบบดิสเคานท์สโตร์ที่มีการนำระบบสมาชิกเข้ามาใช้ในการซื้อ-ขายสินค้า โดยมีต้นแบบมาจากคอสท์โค โฮลเซลล์ ประกอบด้วยสินค้านำเข้าจาก 8 ประเทศ ได้แก่ สหรัฐอเมริกา อิตาลี นิวซีแลนด์ ออสเตรเลีย จีน ไต้หวัน สเปน และเกาหลีใต้ คิดเป็นสัดส่วน 95% ส่วนอีก 5% เป็นสินค้าที่ผลิตในประเทศไทย ภายในร้านประกอบไปด้วยโซนต่าง ๆ ได้แก่ สินค้าอุปโภค- บริโภค, มุมสำหรับอาหารร้อนปรุงสำเร็จ เบเกอรี, มุมเฟอร์นิเจอร์ ของเล่น และบริการจัดส่งสินค้า โดยมีสาขาเรือธงที่เซ็นทรัล พระราม 2
พระกฎุมบงพิสี
พระกฎุมบงพิสี (เขมร: កំបង់ពិសី) พระมหากษัตริย์แห่งจักรวรรดิเขมร ภายใต้การปกครองของสมเด็จพระรามาธิบดีที่ 1 แห่งอาณาจักรอยุธยา ในช่วงระหว่างประมาณ พ.ศ.1900
พระกฎุมบงพิสี พงศาวดารเขมรในประชุมพงศาวดาร ภาคที่ ๑ ระบุว่าเป็นพระโอรสของพระบรมลำพงษ์ราชา พระมหากษัตริย์เขมรพระองค์ก่อน แต่พงศาวดารเขมร ฉบับนักองค์เองระบุแตกต่างออกไปว่าเป็นพระโอรสของสมเด็จพระรามาธิบดีที่ 1 แห่งอาณาจักรอยุธยา
หลังจากกองทัพอยุธยาซึ่งนำโดยสมเด็จพระบรมราชาธิราชที่ 1(ขุนหลวงพะงั่ว) สามารถตีนครธม ราชธานีเขมรแตกแล้ว
ถ้าพระกฎุมบงพิสีเป็นพระโอรสของสมเด็จพระรามาธิบดีที่ 1 จริงสามารถอธิบายการปกครองในลักษณะนี้ได้ว่า สมเด็จพระรามาธิบดีที่ 1 ทรงส่งพระโอรสของพระองค์ทั้ง 3 ไปปกครองจักรวรรดิเขมรแทนพระราชวงศ์เดิม ส่วนหนึ่งเพราะต้องการผนวกอำนาจการปกครองของเขมรให้มาอยู่ภายใต้อำนาจของอยุธยา โดยอาศัยฐานะรัฐเครือญาติ
พระกฎุมบงพิสี พระองค์จึงขึ้นครองราชย์ต่อมาอีก 1 เดือน (ใน พ.ศ. 1900) แล้วพระศรีสุริโยวงษ์ (เจ้าพญากลเมฆ (นักโพรก) ตามพงศาวดารเขมร ฉบับนักองค์เอง) พระราชวงศ์เขมรเดิมจึงได้ครองราชย์สืบต่อมา
โกรีว อาซาดะ
โกรีว อาซาดะ (10 มีนาคม ค.ศ. 1734 ( 10 มีนาคม - 25 มิถุนายน 1799) เป็น นักดาราศาสตร์ ชาวญี่ปุ่นในสมัยเอโดะ
ชีวประวัติ
เกิดที่แคว้นบุงโงะ (ปัจจุบันคือเมืองคิตสึกิ จังหวัดโออิตะ) บ้างก็บอกว่าเดิมนามสกุลของเขาคืออายาเบะ (綾部)
เขาสนใจวัตถุทางดาราศาสตร์มาตั้งแต่เด็ก และเริ่มสังเกตการณ์ทางดาราศาสตร์อย่างเต็มรูปแบบเมื่ออายุประมาณ 20 ปี เขาศึกษาดาราศาสตร์และการแพทย์ด้วยตัวเอง จากการอ่านหนังสือ
ว่ากันว่าเขาค้นพบกฎข้อที่ 3 ของเคปเลอร์ด้วยตัวเอง และเนื้อหาของกฎนั้นอธิบายไว้ในหนังสือ "กฎแปลก ๆ ระยะทางห้าดาว" (五星距地之奇法)
ในปีโฮเรียกุที่ 13 (ค.ศ. 1763) เขายังได้ทำนายสุริยุปราคา โดยใช้กฎของเคปเลอร์ สุริยุปราคานี้ไม่ได้ถูกบันทึกไว้ในปฏิทินโฮเรียกุ ซึ่งใช้อยู่ในขณะนั้น จึงทำให้เขามีชื่อเสียงขึ้นมา
เขาได้สร้างแผนที่สังเกตการณ์พื้นผิวดวงจันทร์ที่เก่าแก่ที่สุดของญี่ปุ่นขึ้นโดยใช้กล้องโทรทรรศน์เกรกอรีกำลังขยายสูงตัวแรกที่นำเข้าจากฮอลันดา เมื่อเขาส่งจดหมายถึงมิอุระเกี่ยวกับสุริยุปราคาที่จะเกิดขึ้นในอีกแปดปีต่อมาในปี 1778 เขาได้รวมแผนที่สังเกตการณ์ดวงจันทร์ไว้ด้วย โดยโทชิโอะ คาเงะได้ค้นเจอเข้าขณะที่รวบรวมข้อมูลสำหรับเขียนหนังสือ
หลุมอุกกาบาตบนดวงจันทร์ ชื่อ Asada ตั้งชื่อตามเขา
มณฑลราชบุรี
มณฑลราชบุรี เป็นมณฑลที่ตั้งขึ้นเมื่อ พ.ศ. 2437 ประกอบด้วยเมืองราชบุรี เพชรบุรี กาญจนบุรี ปราณบุรี (ต่อมาใน พ.ศ. 2458 เปลี่ยนชื่อเป็นประจวบคีรีขันธ์) และเมืองสมุทรสงคราม ตั้งอยู่ในภาคกลางของประเทศไทยติดกับพรมแดนพม่าทางทิศตะวันตก จึงมักเรียกหัวเมืองแถบนี้ว่า หัวเมืองฝ่ายตะวันตก (เมืองสมุทรสงครามไม่นับเป็นหัวเมืองฝ่ายตะวันตก) หัวเมืองดังกล่าวตั้งอยู่ลุ่มแม่น้ำที่สำคัญคือ แม่น้ำแม่กลอง แม่น้ำเพชรบุรี แม่น้ำปราณบุรี ส่วนเมืองสมุทรสงครามตั้งอยู่ริมอ่าวไทยเป็นเมืองชายทะเล
ภูมิหลัง
ประชากรมีหลากหลายเชื้อชาติอยู่ปะปนกันหลายหมู่หลายพวก นอกเหนือจากชาวไทยซึ่งอาศัยอยู่เป็นส่วนใหญ่แล้ว ยังมีชนชาติต่างๆอพยพเข้ามาอยู่จำนวนมากเช่น กะเหรี่ยง มอญ ลาว จีน เขมร มลายู ละว้า และ ขมุ เป็นต้น
ด้านเศรษฐกิจ มีสภาพภูมิศาสตร์เหมาะแก่การเพาะปลูก ทั้งยังเป็นแหล่งที่อุดมสมบูรณ์ด้วยแร่ธาตุมีค่ามากมาย เช่น ทองคำ ดีบุก ถ่านหิน และวุลแฟรม เป็นต้น มีการทำนา ปลูกยาสูบ มะพร้าว น้ำตาล ผลิตภัณฑ์จากป่า มีการเลี้ยงสัตว์ต่าง ๆ ผลผลิตจากการขุดแร่ การประมง และอุตสาหกรรม เช่น ผลิตปูนขาว ต้มกลั่นสุรา เครื่องปั้นดินเผา เป็นต้น
ด้านการปกครอง ดินแดนหัวเมืองตะวันตกได้มือสมุทรสงครามได้ผนวกเข้าเป็นส่วนหนึ่งของอาณาจักรสุโขทัยในรัชสมัยของพ่อขุนรามคำแหงมหาราช ภายใต้ลักษณะการปกครองแบบเมืองประเทศราช ต่อมาในสมัยกรุงศรีอยุธยา ฐานะของหัวเมืองดังกล่าวถูกกำหนดให้เป็นหัวเมืองชั้นใน มีการปกครองขึ้นตรงต่อราชธานี และกลายเป็นหัวเมืองที่มีความสำคัญมากขึ้น โดยเฉพาะเมื่อยามสงคราม ที่มีหน้าที่ร่วมกับกองทัพหลวงสู้กับพม่า
ในสมัยรัตนโกสินทร์ตอนต้น หัวเมืองตะวันตกและเมืองสมุทรสงครามมีความสำคัญมากขึ้น ที่ราชธานีได้ย้ายมาอยู่ที่กรุงเทพฯ ทำให้หัวเมืองเหล่านี้กลายเป็นเมืองหน้าด่านที่ใกล้ชิดกับราชธานียิ่งขึ้น
การปฏิรูป
มณฑลราชบุรีจัดตั้งขึ้นเมื่อ พ.ศ. 2437 มีที่ทำการอยู่ที่เมืองราชบุรี โดยมีพระบรมราชโองการแต่งตั้งให้พระยาสุรินทรฦๅชัย ดำรงตำแหน่งข้าหลวงเทศาภิบาลประจำวันทนราชบุรีคนแรก
พระยาสุรินทรฦๅชัยได้ยกเลิกการปกครองแบบกินเมือง แล้วจัดรูปแบบการปกครองมณฑลเทศาภิบาลขึ้น ประกอบด้วย หน่วยงานและตำแหน่งทางราชการ กระจายอำนาจการปกครองไปสู่ภูมิภาคอย่างแท้จริง มีตำแหน่งผู้ว่าราชการเมือง ซึ่งแต่เดิมเรียกว่าเจ้าเมือง เป็นตำแหน่งสูงสุดในเมือง แต่อยู่ภายใต้การบังคับบัญชาของข้าหลวงเทศาภิบาลด้วย ได้ยกเลิกอำนาจของเจ้าเมือง คือ การเก็บภาษีอากร ส่วนแบ่งจากภาษีอากร และอำนาจในการพิจารณาคดีของเจ้าเมือง ตำแหน่งสำคัญอื่น ๆ ได้แก่ ตำแหน่งกรมการเมือง ทำหน้าที่ผู้ช่วยผู้ว่าราชการ อาทิ ปลัดเมือง ยกกระบัตร ฯลฯ ตำแหน่งเหล่านี้ได้รับเงินเดือนเป็นค่าตอบแทนในการปฏิบัติหน้าที่ การจัดการปกครองตำบลและหมู่บ้าน กำหนดให้กำนันและผู้ใหญ่บ้านเป็นหัวหน้าหน่วยการปกครอง แต่ไม่อยู่ภายใต้ข้อบังคับที่จะได้รับเงินเดือน จะได้รับผลประโยชน์อย่างอื่นตอบแทน เช่น ได้รับส่วนแบ่งจากค่าธรรมเนียม หรือได้รับยกเว้นไม่ต้องเสียภาษีอากรบางอย่าง
มณฑลราชบุรีมีคดีความโจรผู้ร้ายมากมาย ได้ดำเนินการแก้ไขปัญหานี้ เช่น กำนันผู้ใหญ่บ้านเป็นตัวแทนดูแลตรวจตรารักษาความสงบ ยกเลิกโรงรับจำนำ ควบคุมโรงฝิ่นเเละบ่อนเบี้ย จัดทำตั๋วรูปพรรณสัตว์พาหนะ สำรวจบัญชีสำมะโนครัวเมื่อ พ.ศ. 2448 ออกกฎระเบียบข้อบังคับในการป้องกันเหตุร้ายต่าง ๆ
การปรับปรุงด้านเศรษฐกิจ มีการขุดคลองส่งน้ำเพื่อให้มีน้ำใช้เพียงพอในการทำนา จัดตั้งกรรมการที่ปรึกษาขึ้นประจำแขวงเมืองต่าง ๆ ขุดคลองดำเนินสะดวกให้ใช้เป็นเส้นทางลำเลียงสินค้าเข้ากรุงเทพฯได้สะดวก ด้านการปรับปรุงการโยธา ได้จัดการก่อสร้างสถานที่ราชการต่าง ๆ เช่น สร้างที่ทำการไปรษณีย์ถาวรที่เมืองสมุทรสงคราม และสร้างที่ทำการไปรษณีย์โทรเลขที่เมืองปราณบุรี มีการจัดตั้งโรงเรียนขึ้นที่วัดช่องลม วัดโชติทายการาม ในเมืองราชบุรี
ศาสนาในประเทศอาเซอร์ไบจาน
ศาสนาอิสลามเป็นศาสนาที่มีผู้นับถือมากที่สุดในประเทศอาเซอร์ไบจาน แต่ประเทศนี้ถือเป็นประเทศที่ฆราวาสที่สุดในโลกมุสลิม โดยมีจำนวนผู้ที่นับถือศาสนาอิสลามประมาณ 96.9% (CIA, 2010) และ 99.2% (Pew Research Center, 2006) ส่วนใหญ่นับถือนิกายชีอะฮ์ (55-65%) ในขณะที่ส่วนน้อยนับถือนิกายซุนนี (35-45%) ความแตกต่างตามแบบดั้งเดิมไม่ได้รับการกำหนดไว้อย่างชัดเจน
มุสลิมนิกายชีอะฮ์ส่วนใหญ่นับถือตามสำนักญะอ์ฟะรี ส่วนมุสลิมนิกายซุนนีมักตามสำนักฮะนะฟีหรือชาฟิอี เนื่องจากนโยบายอเทวนิยมโซเวียตที่ดำรงมาหลายทศวรรษ ทำให้การนับถือศาสนาในประเทศอาเซอรืไบจานมักเป็นเพียงในนาม และอัตลักษณ์มุสลิมมีแนวโน้มที่จะขึ้นอยู่กับวัฒนธรรมและชาติพันธุ์มากกว่าศาสนา ชีอะฮ์เป็นนิกายที่แพร่หลายในภาคตะวันตก ภาคกลาง และภาคใต้ของประเทศ เดิมทีหมู่บ้านรอบบากูและภูมิภาคแลนแกรานถือเป็นฐานที่มั่นของชีอะฮ์ ในทางตรงกันข้าม ฝ่ายซุนนีเป็นนิกายแพร่หลายในภาคเหนือ
อาเซอร์ไบจานเป็นรัฐฆราวาสเหมือนกับรัฐหลังสหภาพโซเวียตอื่นที่เคยอยู่ภายใต้สหภาพโซเวียต; รัฐธรรมนูญมาตราที่ 48 รับรองเสรีภาพทางศาสนา กฎหมายฉบับ ค.ศ. 1996 ระบุว่าชาวต่างชาติมีเสรีภาพทางความคิด แต่ปฏิเสธสิทธิต่อ "การดำเนินการโฆษณาชวนเชื่อทางศาสนา" เช่น การให้เทศน์ โดยมีความเสี่ยงต่อการจ่ายค่าปรับหรือเนรเทศออกนอกประเทศ
ออสเตรียนซูเปอร์คัพ
ออสเตรียนซูเปอร์คัพ (เยอรมัน: ÖFB-Supercup) เป็นการแข่งขันฟุตบอลซูเปอร์คัพในประเทศออสเตรีย จัดขึ้นระหว่าง ค.ศ. 1986–2004 เป็นการพบกันระหว่างทีมชนะเลิศออสเตรียนบุนเดิสลีกากับทีมชนะเลิศออสเตรียนคัพ ปัจจุบันการแข่งขันซูเปอร์คัพนี้ถูกยกเลิกแล้ว
ประวัตินัดชิงชนะเลิศ
หมายเหตุ:
หมากเหลือง
หมากเหลือง (yellow palm, butterfly palm; ) เป็นปาล์มประดับที่มีถิ่นกำเนิดในมาดากัสการ์ เป็นปาล์มแตกกอ สูงได้ถึง 8 เมตร ลำต้นมีเส้นผ่านศูนย์กลาง 4-8 เซนติเมตร ลำต้นและคอใบมีสีเหลืองส้มจนถึงเขียว ใบรูปขนนก ทางใบยาว 2 เมตร ช่อดอกแยกเพศอยู่ร่วมต้น ออกใต้คอ แผ่กระจาย ยาว 50-70 เซนติเมตร ผลรูปรี ขนาด 1.5 เซนติเมตร เมื่อสุกสีเหลืองส้ม ขยายพันธุ์ด้วยการเพาะเมล็ดหรือแยกหน่อ
ความสัมพันธ์เซนต์คิตส์และเนวิส–ตรินิแดดและโตเบโก
ความสัมพันธ์เซนต์คิตส์และเนวิส–ตรินิแดดและโตเบโก อ้างถึงความสัมพันธ์ทวิภาคีระหว่างประเทศเซนต์คิตส์และเนวิสและประเทศตรินิแดดและโตเบโก โดยที่บาสแตร์มีสถานกงสุลตรินิแดด รวมถึงทั้งสองประเทศเป็นส่วนหนึ่งขององค์การนานารัฐอเมริกา, ประชาคมแคริบเบียน และเครือจักรภพแห่งประชาชาติ
ประวัติ
ทั้งสองประเทศมีความสัมพันธ์ใกล้ชิดกันเนื่องจากเคยเป็นอาณานิคมของจักรวรรดิบริติชซึ่งมีประชากรใกล้เคียงกันและอยู่ในแคริบเบียน ตลอดจนนายกรัฐมนตรี ทิโมธี แฮร์ริส ให้ความช่วยเหลือและสนับสนุนทางการเงินแก่ตรินิแดดและโตเบโกในช่วงฤดูฝนที่รุนแรง รวมถึงเซนต์คิตส์และเนวิสได้ส่งคณะผู้แทนเข้าร่วมการประชุมหารืออย่างเป็นกันเองที่ตรินิแดดเกี่ยวกับ "การสร้างความยืดหยุ่นในแคริบเบียน" เมื่อ ค.ศ. 2017 โดยท่ามกลางสิ่งที่กล่าวถึงคือการจัดการกับภัยพิบัติทางธรรมชาติ และการสร้างห่วงโซ่อุปทานอาหารที่ยั่งยืน
การค้า
ประเทศเซนต์คิตส์และเนวิสออกสินค้ามูลค่า 2.17 ล้านดอลลาร์ไปยังตรินิแดดใน ค.ศ. 2017 ทำให้ตรินิแดดเป็นหนึ่งในคู่ค้าส่งออกรายใหญ่ที่สุด ส่วนตรินิแดดส่งออกสินค้ามูลค่า 13.1 ล้านดอลลาร์ไปยังเซนต์คิตส์ใน ค.ศ. 2017
เปินดาปา
เปินดาปา (pendapa, pendhapa; ꦥꦼꦤ꧀ꦝꦥ) หรือ ปันดาปา (pandhapa; ꦥꦤ꧀ꦝꦥ) เป็นองค์ประกอบพื้นฐานในสถาปัตยกรรมชวา หมายถึงโครงสร้างคล้ายศาลา ประกอบด้วยเสาเปิดโล่งทุกด้าน เป็นที่กำบังจากฝนและแดด แต่สามารถให้ลมเย็นและแสงลอดผ่านเข้า คำว่า เปินดาปา (pandapa) เชื่อว่าเพี้ยนมาจากคำสันสกฤตว่า มณฑป (mandapa)
หลังคาแบบเปินดาปานี้เรียกว่า "จกโล"
เปินดาปาพบได้ทั่วไปในสถานที่ประกอบพิธีกรรมต่าง ๆ และใช้เป็นสถานรับรองสำหรับบ้านชาวชวาที่มีฐานะ หรือแม้แต่เป็นกระท่อมในส่วนอุตสาหกรรม เปินดาปาอาจสร้างเป็นอาคารโดด ๆ หรือถ้าสร้างติดกับโครงสร้างภายในที่มีผนังล้อม (ดาเลิม) ก็จะกลายเป็นส่วนหน้าของบ้านพื้นเมืองชวา (โอมะฮ์)
หลังคาเปินดาปาถือเป็นลักษณะสำคัญของสถาปัตยกรรมแบบชวา สามารถพบได้ในสิ่งก่อสร้างดั้งเดิมของชาวไทยเชื้อสายชวา เช่น มัสยิดยะวา ซึ่งเป็นมัสยิดของชุมชนไทยเชื้อสายชวาก็สร้างด้วยหลังคาทรงเปินดาปาเช่นกัน
ยูโตะ อาดาจิ
ยูโตะ อาดาจิ (Yuto Adachi (安達 祐人)) หรือรู้จักกันในชื่อ ยูโตะ (ユウト) เป็นแร็ปเปอร์ นักร้อง นักเขียนเพลง และนักประพันธ์เพลงชาวญี่ปุ่นที่อาศัยในเกาหลีใต้ เขาเป็นสมาชิกของกลุ่มบอยแบนด์สัญชาติเกาหลีใต้เพนตากอนก่อตั้งโดยคิวบ์เอนเตอร์เทนเมนต์
ศาสนาอิสลามในประเทศตุรกี
ศาสนาอิสลามเป็นศาสนาที่มีผู้นับถือมากที่สุดในประเทศตุรกี การปรากฏตัวของศาสนาอิสลามในภูมิภาคที่ปัจจุบันคือประเทศตุรกีสมัยใหม่สืบไปได้ถึงครึ่งหลังของคริสต์ศตวรรษที่ 11 เมื่อเซลจุคเติร์กเริ่มขยายดินแดนไปยังอานาโตเลียตะวันออก
ตามรายงานจากรัฐบาล ประชากรชาวตุรกี 99.8%เป็นมุสลิม เนื่องจากกลุ่มชาติพันธุ์ดั้งเดิมที่ไม่ใช่มุสลิมในตุรกี (เช่น ยิว, อาร์มีเนีย และกรีก) มีจำนวนไม่มากกว่า 0.2% ถึงแม้ว่าการสำรวจบางส่วนจะให้ค่าประมาณที่ต่ำกว่าเล็กน้อยที่ 96.2% โดยสำนักคิดที่มีผู้นับถือมากที่สุดคือสำนักฮะนะฟีของนิกายซุนนี (ประมาณ 90% ของมุสลิมทุกสำนัก) ส่วนนิกายที่เหลือมีเพียงประมาณ 9% จากประชากรมุสลิมทั้งหมด ได้แก่ อาเลวี, ญะอ์ฟะรี (1%) และอะละวี (มีประชากรประมาณ 1 ล้านคน) ซึ่งเทียบเท่าประมาณ 1% ของประชากรมุสลิมในประเทศตุรกี นอกจากนี้ยังมีชนกลุ่มน้อยที่นับถือนิกายศูฟีและไม่อิงนิกายใด ๆ
วัดปากง่าม
วัดปากง่าม อาจหมายถึง
วีริณฐ์ศรา ตั้งกิจสุวานิช
วีริณฐ์ศรา ตั้งกิจสุวานิช ชื่อเล่น เพิร์ธ (ชื่อเดิม : กวิสรา) เป็นนักแสดงหญิงชาวไทยสังกัด เดอะ วัน เอ็นเตอร์ไพรส์ มีผลงานการแสดงครั้งแรกคือซีรีส์เรื่อง Why R U The Series เพราะรักใช่เปล่า และซิตคอม 3 หนุ่ม 3 มุม คูณ 2
ประวัติ
วีริณฐ์ศรา ตั้งกิจสุวานิช ชื่อเล่น เพิร์ธ เกิดเมื่อวันที่ 19 กุมภาพันธ์ พ.ศ. 2546 เป็นคนกรุงเทพมหานคร จบการศึกษาระดับชั้นประถมศึกษาปีที่ 1 จนถึงระดับชั้นมัธยมศึกษาปีที่ 5 ที่โรงเรียนอัสสัมชัญคอนแวนต์ และจบระดับชั้นมัธยมศึกษาปีที่ 6 ที่โรงเรียนอัสสัมชัญศึกษา ปัจจุบันกำลังศึกษาระดับปริญญาตรีที่วิทยาลัยนวัตกรรม มหาวิทยาลัยธรรมศาสตร์ สาขาการจัดการมรดกวัฒนธรรมและอุตสาหกรรมสร้างสรรค์ (BMCI)
เข้าสู่วงการบันเทิง
เพิร์ธ วีริณฐ์ศรา เริ่มเข้าสู่วงการบันเทิงจากการได้เล่นซีรีส์วายเรื่อง Why R U The Series เพราะรักใช่เปล่า รับบท ซอล น้องสาวของ ซน ต่อมาได้แสดงซิตคอมเรื่อง 3 หนุ่ม 3 มุม คูณ 2 รับบทเป็น นิ้ง จากนั้นได้เซ็นสัญญาเป็นนักแสดงสังกัดช่องวัน และได้ขึ้นแท่นเป็นนางเอกเต็มตัวในละครเรื่อง เจ้าสาวยืนหนึ่ง นอกจากนี้ยังเป็นนางเอกเอ็มวีเพลงอีกมากมาย รวมถึงถ่ายแบบและโฆษณา
อำเภอนางรอง
นางรอง เป็นอำเภอหนึ่งของจังหวัดบุรีรัมย์
ที่ตั้งและอาณาเขต
อำเภอนางรองตั้งอยู่ทางทิศตะวันตกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ประวัติศาสตร์
สมัยขอมเรืองอำนาจ เมืองนางรองหรือแคว้นพนมโรงเป็นที่อยู่ของชนชาติขอม ขอมได้ปกครองดินแดงส่วนนี้เป็นเวลานาน ได้พบซากเมืองโบราณที่แสดงว่าขอมมีอำนาจแถบนี้เป็นระยะ ๆ จากปราสาทหินพิมายและปราสาทหินพนมรุ้ง โบราณวัตถุที่ค้นพบเก่าแก่ที่สุดคือ เทวรูปต่าง ๆ และหม้อน้ำดินเผาโบราณแบบขอม เมื่อขอมเสื่อมอำนาจลงแล้ว มอญก็เข้ามามีอำนาจในดินแดนแถบนี้ ทำให้เกิดชนชาติใหม่ขึ้นคือ ขอม มอญ เป็น เข-มอญ หรือเขมร ซึ่งก็คือขอมนั่นเองแต่มีเชื้อผสมระหว่างมอญกับขอม
ต่อมาเมื่อมอญเสื่อมอำนาจลง ไทยจึงได้แผ่อาณาเขตเข้าครอบครองดินแดนแถบนี้ต่อไป การแผ่อาณาเขตของไทยในดินแดนแถบนี้ จะเห็นได้ว่ามาจาก 2 ทางคือ ทางนครราชสีมาและทางหลวงพระบาง แต่ไม่มีหลักฐานว่ามาครั้งใด สันนิษฐานว่าไทยคงจะเข้าครอบครองดินแดนแถบนี้ในสมัยกรุงสุโขทัยหรือกรุงศรีอยุธยาตอนต้น หลักฐานพอจะอ้างอิงได้คือ พระพุทธรูปโบราณที่ขุดพบ ส่วนมากเป็นพระพุทธรูปสมัยลพบุรี เมื่อไทยได้เข้าครอบครองดินแดนส่วนนี้ จึงตั้งศูนย์กลางปกครองที่เมืองนางรอง มีเจ้าเมืองปกครองติดต่อกันมาโดยตลอด สมัยกรุงศรีอยุธยา ดินแดนแถบเมืองนางรอง เมืองตลุง (อำเภอประโคนชัยในปัจจุบัน) เมืองบุรีรัมย์ เมืองพุทไธสง ต่างก็มาขึ้นกับกรุงศรีอยุธยา โดยขึ้นกับข้าหลวงใหญ่ที่นครราชสีมา ซึ่งเป็นข้าหลวงต่างพระองค์โดยตั้งเมืองชั้นจัตวา เมืองนางรองเป็นหัวเมืองชั้นเอก
หลังกรุงศรีอยุธยาแตกครั้งที่ 2 แล้ว คนไทยผู้มีอำนาจต่างก็ตั้งตนเป็นก๊กเป็นเหล่า ปกครองตนเองเพื่อจะกอบกู้เอกราช ครั้งแรกเจ้าเมืองนางรองได้เข้าร่วมกับก๊กกรมหมื่นเทพพิพิธ เจ้าเมืองพิมาย ต่อมาพระเจ้าตากสินได้รวบรวมกำลังทำการปราบก๊กต่าง ๆ จนสำเร็จ และได้ยกกองทัพมาปราบก๊กเจ้าเมืองพิมายจนได้รับชัยชนะ เจ้าเมืองนางรองเห็นว่าก๊กเจ้าเมืองพิมายพ่ายแพ้แล้ว จึงได้แยกตัวออกไปร่วมกับเจ้าเมืองจำปาศักดิ์
เมื่อพระยานางรองถูกประหารชีวิตแล้ว ทางเมืองหลวงได้ตั้งนายปิ่นและนายมา บุตรพระยานางรองเป็นเจ้าเมืองนางรองปกครองต่อมาจนถึงพระวิเศษสงคราม (กฤษณ์ บุญญกฤษณ์) ลูกหลานของนายปิ่นได้เป็นเจ้าเมืองปกครอง เมื่อพระวิเศษสงครามสิ้นอายุแล้วพระนางรองภักดี (สุดใจ บุญญกฤษณ์) ซึ่งเป็นบุตรได้เป็นเจ้าเมืองแทน ต่อมาพระนางรองภักดีถูกจับในข้อหาฆ่าพ่อตา (หลวงอุดมพนาเวช ต้นตระกูลอุดมพงษ์) ทางเมืองนครราชสีมาจึงได้แต่งตั้งหลวงยกบัตร (ต้นตระกูลสุรัสวดี) มาเป็นผู้รั้งเมืองแทน ท่านผู้นี้ได้สร้างที่ทำการและที่พักขึ้น ณ ท้องสนามชุมพลบริเวณโรงเรียนบ้านนางรอง (ยุทธกาจราษฎร์วิทยาคาร) ในปัจจุบัน เป็นอันว่าเมืองนางรองสมัยมีเจ้าเมืองปกครองก็สิ้นสุดลงเพียงนี้
ในปี พ.ศ. 2435 พระบาทสมเด็จพระจุลจอมเกล้าเจ้าอยู่หัว ได้โปรดเกล้าฯ จัดระบบการปกครองใหม่เป็น กระทรวง มณฑล ได้รวมเมืองนางรอง เมืองบุรีรัมย์ เมืองตลุง (อำเภอประโคนชัยในปัจจุบัน) เมืองรัตนบุรี เมืองพิมาย เมืองพุทไธสง เข้าเป็นเมืองเดียวกัน เรียกว่า "บริเวณนางรอง" มีพระนครภักดี (ทองดี) รักษาการแทนเจ้าเมืองนางรอง ต่อมาอาณาเขตของเมืองนางรองเปลี่ยนแปลงไปคือ เมืองรัตนบุรีไปขึ้นกับสุรินทร์ เมืองพิมายไปขึ้นกับนครราชสีมา แล้วจึงตั้งเมืองแป๊ะขึ้นเป็นจังหวัดเรียกว่า "จังหวัดบุรีรัมย์" เมืองนางรองจึงเป็นอำเภอหนึ่งของจังหวัดบุรีรัมย์
ความเป็นมาของชื่ออำเภอ
เนื่องจากเป็นอำเภอที่มีประวัติยาวนาน และปรากฏชื่อเมืองมาตั้งแต่สมัยกรุงศรีอยุธยา ดังนั้นชื่ออำเภอจึงสันนิษฐานว่ามีที่มาอย่างไร โดยมีผู้สันนิษฐานไว้ 3 นัย
การปกครองส่วนท้องถิ่น
ท้องที่อำเภอนางรองประกอบด้วยองค์กรปกครองส่วนท้องถิ่น 16 แห่ง ได้แก่
ศูนย์ราชการ
ถนนโชคชัย-เดชอุดม ตำบลนางรอง
การวัดแสง (ดาราศาสตร์)
การวัดแสง หรือ โฟโตเมตรี (photometry) เป็นเทคนิคการสังเกตสำหรับวัดความสว่างของวัตถุทางดาราศาสตร์ การสังเกตการณ์มักทำผ่านแผ่นกรองแสงปล่อยให้คลื่นแม่เหล็กไฟฟ้าในช่วงความยาวคลื่นเฉพาะผ่านได้ และยังอาจใช้แผ่นกรองแสงหลายตัวร่วมกันเพื่อให้ได้ข้อมูลเป็นดัชนีสี ควบคู่ไปกับข้อมูลค่าความส่องสว่าง และเพื่อตรวจสอบคุณสมบัติทั่วไปของวัตถุท้องฟ้า การสังเกตในช่วงความยาวคลื่นหลากหลายช่วงช่วยให้เราสามารถประเมินการแจกแจงพลังงานเชิงสเปกตรัม (SED) ได้ และเทคนิคการสังเกตการณ์ดังกล่าวเรียกอีกอย่างว่าสเปกโทรโฟโตเมตรี คำว่า photometry มาจากคำภาษากรีก photos แปลว่า "แสง" และ metron แปลว่า "การวัด"
ความเป็นมา
ความสว่างเป็นปริมาณพื้นฐานที่สังเกตได้ของเทห์ฟากฟ้าและประวัติศาสตร์การวัดสามารถย้อนไปถึงฮิปปาร์โคสในยุคกรีกโบราณได้ ฮิปปาร์โคสได้แบ่งความสว่างของดาวฤกษ์ออกเป็น 6 ระดับ โดยดาวที่สว่างที่สุดที่มองเห็นได้ด้วยตาเปล่า คือโชติมาตรที่ 1 และดาวที่มีแสงสลัวคือโชติมาตรที่ 6 ซึ่งเขานำมาใช้ในหนังสือ อัลมาเกสต์ ของเขา ต่อมาในศตวรรษที่ 17 เมื่อเริ่มมีการใช้กล้องโทรทรรศน์ในทางดาราศาสตร์ ทำให้สามารถสังเกตการณ์ดาวฤกษ์ที่มีแสงค่อนข้างจางลงมาซึ่งไม่อาจเห็นด้วยตาเปล่าได้ และขยายขั้นออกไปเป็นโชติมาตร 7 และ 8
การวัดแสงในดาราศาสตร์สมัยใหม่เริ่มขึ้นใน ปี 1856 โดยนอร์แมน พ็อกสันได้นำคำจำกัดความเชิงปริมาณของโชติมาตรที่ถูกเสนอขึ้นโดยฮิปปาร์โคสมาใช้ เมื่อใช้หลักตามนี้แล้ว ความต่าง 1 โชติมาตรนั้นจะคงที่ตามลำดับความสว่าง โดยความแตกต่าง 5 โชติมาตรหมายถึง 100 เท่าของความแตกต่างของความสว่าง
วิธีการ
การกำหนดค่าพื้นฐานที่สุดสำหรับการสังเกตการณ์เพื่อวัดแสงคือการรวบรวมแสงด้วยกล้องโทรทรรศน์ ส่องผ่านแผ่นกรองแสงที่ยอมให้คลื่นแม่เหล็กไฟฟ้าในช่วงความยาวคลื่นเฉพาะผ่านไปได้ แล้วจับภาพและบันทึกความเข้มของแสงด้วยเครื่องตรวจจับที่ไวต่อแสง เพื่อให้สามารถเปรียบเทียบค่าที่ได้จากการสังเกตการณ์ต่างอุปกรณ์กันได้อย่างถูกต้อง จึงได้มีการกำหนดชุดมาตรฐานของแถบความยาวคลื่นขึ้นมาเรียกว่าระบบโฟโตเมตริก
ในสมัยก่อน การสังเกตการณ์เพื่อวัดแสงทำด้วยสายตาหรือด้วยแผ่นจานถ่ายภาพ แต่ตั้งแต่ทศวรรษ 1940 เป็นต้นมา เมื่อ อุปกรณ์วัดแสงแบบโฟโตอิเล็กทริกที่วัดความเข้มของแสงโดยการรับแสงด้วยองค์ประกอบที่ไวต่อแสงปรากฏขึ้น การวัดแสงในช่วงใกล้อินฟราเรดไปจนถึงใกล้อัลตราไวโอเลตด้วยอุปกรณ์วัดแสงแบบโฟโตอิเล็กตริกจึงได้กลายมาเป็นกระแสหลัก ในช่วงไม่กี่ปีที่ผ่านมา ด้วยการกำเนิดของเซนเซอร์รูปภาพโซลิดสเตต โดยเฉพาะอย่างยิ่ง CCD ซึ่งมีทั้งมุมมองของภาพถ่ายและความเที่ยงตรงของอุปกรณ์วัดแสงโฟโตอิเล็กทริก อุปกรณ์วัดแสงเหล่านี้ถูกแทนที่ด้วยกล้อง CCD ซึ่งสามารถสังเกตวัตถุท้องฟ้าจำนวนมากไปได้พร้อมกันและมีความเที่ยงตรงสูง นอกจากนี้อุปตรณ์วัดแสงแบบโฟโตอิเล็กทริกยังใช้ภายใต้เงื่อนไขพิเศษ เช่น การสังเกตการณ์ที่ต้องการความละเอียดของเวลาสูง
CCD วัดแสง
โครงสร้างพื้นฐานของกล้อง CCD อาจกล่าวได้ว่าเป็นการจัดเรียงแบบตารางของโฟโตมิเตอร์ ซึ่งสามารถวัดและบันทึกจำนวนโฟตอนจากแหล่งกำเนิดแสงทั้งหมดที่เข้าสู่ระนาบภาพได้พร้อม ๆ กัน ภาพบน CCD สามารถใช้สำหรับการวัดแสงของวัตถุท้องฟ้าหลายรายการในภาพเดียว ดังนั้นข้อมูลที่บันทึกโดย CCD จึงสามารถใช้สำหรับการวัดแสงแบบต่าง ๆ ทั้งหมด เช่น การวัดแสงแบบสัมพัทธ์ แบบสัมบูรณ์ และการวัดส่วนต่างแสง ทั้งสองวิธีต้องใช้แสงไฟอ้างอิงที่มีความสว่างที่รู้จักเพียงพอเพื่อกำหนดโชติมาตรของวัตถุเป้าหมาย
โดยทั่วไปแล้ว สัญญาณจากวัตถุทางดาราศาสตร์ที่สังเกตการณ์ได้จะครอบคลุมหลายพิกเซล และถูกสร้างภาพตามฟังก์ชันกระจายจุด (PSF) ของอุปกรณ์ การแพร่กระจายภาพนี้ขึ้นอยู่กับทั้งระบบแสงและค่าความมองเห็น
รูรับแสง
เมื่อทำการวัดแหล่งกำเนิดแสงแบบจุด ความสว่างจะถูกวัดโดยการลบแสงที่ปล่อยออกมาจากท้องฟ้าออกจากผลรวมของแสงจากเทห์ฟากฟ้า วิธีที่ง่ายที่สุดคือการวัดค่ารูรับแสง ซึ่งจะครอบคลุมจำนวนพิกเซลภายในรูรับแสงที่มีศูนย์กลางอยู่ที่วัตถุท้องฟ้าและจำนวนเฉลี่ยรอบรูรับแสงคูณด้วยจำนวนพิกเซลในรูรับแสง ลบด้วยความสว่าง สิ่งที่ได้จากวิธีนี้คือค่าตัวเลขที่ระบุความสว่างดิบของวัตถุเป้าหมาย
การวัดแสง PSF
เมื่อทำการวัดแสงในบริเวณที่กระจุกกันหนาแน่นมาก เช่น กระจุกดาวทรงกลม ภาพของดาวฤกษ์อาจทับซ้อนกันอย่างมาก และต้องใช้เทคนิคต่าง ๆ เพื่อแยกแยะออกจากกัน วิธีที่มักใช้คือการวัดแสง PSF ซึ่งประเมินความสว่างของดาวฤกษ์แต่ละดวงโดยปรับเค้าโครง PSF ให้เข้ากับภาพดาว
การวัดแสงพื้นผิว
สำหรับที่มีความกว้างมาก เช่น ดาราจักร การแจกแจงเชิงพื้นที่ของความสว่างภายในดาราจักรมักมีความสำคัญมากกว่าความสว่างทั้งหมดของดาราจักรทั้งหมด ความสว่างต่อหน่วย มุมตันของเทห์ฟากฟ้าที่ฉายลงบนทรงกลมท้องฟ้า เรียกว่า ความสว่างพื้นผิว และวิธีการโฟโตเมตริกสำหรับการวัดความสว่างพื้นผิวเรียกว่า การวัดแสงพื้นผิว (surface photometry) แนวทางปฏิบัติทั่วไปในการสังเกตการณ์จริงคือการวัดการแจกแจงความสว่างของพื้นผิว ซึ่งแสดงความสว่างของพื้นผิวเป็นฟังก์ชันของระยะทางจากใจกลางดาราจักร ตารางอาร์ควินาทีมักใช้เป็นหน่วยของมุมตัน และความสว่างพื้นผิวมักแสดงเป็นองศาต่อตารางอาร์ควินาที
การสอบเทียบ
ความสว่างที่แปลงจากค่าที่วัดได้นั้นขึ้นอยู่กับเครื่องมือ และจำเป็นต้องมีการสอบเทียบเพื่อให้ได้ขนาดที่แท้จริง วิธีการสอบเทียบขึ้นอยู่กับวิธีการวัดแสงที่ใช้ การวัดด้วยแสงสัมพัทธ์เป็นวิธีการสังเกตวัตถุท้องฟ้าหลายดวงและกำหนดขนาดของวัตถุจากความสว่างสัมพัทธ์ การวัดแสงสัมบูรณ์เป็นวิธีการวัดความสว่างของวัตถุท้องฟ้าโดยตรงในหน่วยของพลังงาน การวัดแสงส่วนต่างเป็นเทคนิคที่วัดความแตกต่างของขนาดระหว่างวัตถุท้องฟ้าหลายดวง ไม่ใช่ขนาดของวัตถุท้องฟ้าเป้าหมายเดียว โดยทั่วไปแล้ว การวัดแสงส่วนต่างมีความเที่ยงตรงในการวัดดีที่สุด และการวัดแสงสัมบูรณ์เป็นสิ่งที่เพิ่มความเที่ยงตรงได้ยากที่สุด นอกจากนี้ ยิ่งความสว่างปรากฏของวัตถุท้องฟ้ามืดลงเท่าใด การวัดแสงที่ถูกต้องแม่นยำก็ยิ่งยากขึ้นเท่านั้น